2021. gada Noteikumi Nr.

Rīgā (prot. Nr. . §)

**Grozījumi Ministru kabineta 2020. gada 19. marta noteikumos Nr. 150 "Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība"**

Izdoti saskaņā ar

[Attīstības finanšu institūcijas likuma](https://likumi.lv/ta/id/270323-attistibas-finansu-institucijas-likums)

[12.](https://likumi.lv/ta/id/270323-attistibas-finansu-institucijas-likums#p12) panta ceturto daļu

1. Izdarīt Ministru kabineta 2020. gada 19. marta noteikumos Nr. 150 "[Noteikumi par garantijām saimnieciskās darbības veicējiem, kuru darbību ietekmējusi Covid-19 izplatība](https://likumi.lv/ta/id/313371-noteikumi-par-garantijam-saimnieciskas-darbibas-veicejiem-kuru-darbibu-ietekmejusi-covid-19-izplatiba)" (Latvijas Vēstnesis, 2020, 57A., 60A., 248. nr.) šādus grozījumus:
   1. izteikt 16. punktu šādā redakcijā:

"16. Atbalstu nepiešķir:

16.1. vidējam vai lielajam saimnieciskās darbības veicējam, kurš jau 2019. gada 31. decembrī bija un atbalsta piešķiršanas brīdī ir uzskatāms par nonākušu grūtībās atbilstoši Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punktā minētajai definīcijai;

16.2. sīkajam (mikro) vai mazajam saimnieciskās darbības veicējam, ja tas vienlaikus atbilst šādām pazīmēm:

16.2.1. tas 2019. gada 31. decembrī jau bija nonācis grūtībās atbilstoši Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punktā minētajai definīcijai;

16.2.2. tam atbalsta piešķiršanas brīdī ir ierosināta tiesiskās aizsardzības procesa lieta, tiek īstenots tiesiskās aizsardzības process, ir pasludināts maksātnespējas process vai tas atbilst normatīvajos aktos noteiktiem kritērijiem, lai tam pēc kreditora pieprasījuma piemērotu maksātnespējas procedūru, vai tas ir saņēmis glābšanas atbalstu un nav atmaksājis aizdevumu vai atsaucis garantiju, vai tas ir saņēmis pārstrukturēšanas atbalstu un uz to attiecas pārstrukturēšanas plāns;

16.3. saimnieciskās darbības veicējam, kuram saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju ir nodokļu vai nodevu parādi, kas kopsummā pārsniedz 1000 *euro*, un nav piešķirts samaksas termiņa pagarinājums vai Valsts ieņēmumu dienests nav pieņēmis lēmumu par nokavēto nodokļu maksājumu labprātīgu izpildi. Sabiedrība "Altum" pārbauda atbilstību šim nosacījumam līdz garantijas vēstules izsniegšanai.";

* 1. svītrot 16.1 punktu;
  2. izteikt 21. punktu šādā redakcijā:

"21. Sabiedrība "Altum" nodrošina informācijas publicēšanu atbilstoši Eiropas Komisijas 2020. gada 19. marta paziņojumā "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863) (turpmāk – Pagaidu regulējums) noteiktajām publicitātes pasākumu prasībām saskaņā ar normatīvajiem aktiem par kārtību, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības.";

* 1. izteikt 23. punktu šādā redakcijā:

"23. Finanšu ministrija, pamatojoties uz sabiedrības "Altum" iesniegto informāciju, līdz Pagaidu regulējumā noteiktajam termiņam informē Eiropas Komisiju par šo pasākumu, kā arī iesniedz Eiropas Komisijai ikgadējo pārskatu par sniegto atbalstu.";

1.5. izteikt 24. punktu šādā redakcijā:

"24. Sabiedrība "Altum" garantijas sniedz līdz Pagaidu regulējuma 3.2. iedaļā "Atbalsts aizdevumu garantiju veidā" noteiktajam atbalsta sniegšanas termiņam."

2. Noteikumi stājas spēkā ar dienu, kad stājas spēkā Eiropas Komisijas lēmums par komercdarbības atbalsta saderību ar Eiropas Savienības iekšējo tirgu.

3. Ekonomikas ministrija pēc tam, kad Eiropas Komisija pieņēmusi lēmumu par komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā "Latvijas Vēstnesis".

Ministru prezidents A. K. Kariņš

Ekonomikas ministrs J. Vitenbergs